หุ้นแบงก์เขียวยกแผง! TCAP นำทีมพุ่ง 12% รับธปท.คลอดมาตรการอุ้มลูกหนี้-ลดโอกาสหนี้เสีย
หุ้นแบงก์เขียวยกแผง! TCAP นำทีมพุ่ง 12% รับธปท.คลอดมาตรการอุ้มลูกหนี้-ลดโอกาสหนี้เสีย
หุ้นแบงก์เขียวยกแผง! TCAP นำทีมพุ่ง 12% รับธปท.คลอดมาตรการอุ้มลูกหนี้-ลดโอกาสหนี้เสีย
27 มี.ค. 2563

ผู้สื่อข่าวรายงานว่า หุ้นกลุ่มแบงก์ปรับขึ้นแรงทั้งกลุ่มโดยเทียบราคาหุ้น ณ เวลา 15.14 น. ในการซื้อขายวันนี้(27มี.ค.63) นำโดย TCAP,KBANK,KKP และTISCO  ดังตารางประกอบ

บล.คิงส์ฟอร์ด ระบุในบทวิเคราะห์ว่า การที่ธนาคารแห่งประเทศไทย (ธปท.) ได้ออกมาตรการช่วยลดภาระลูกหนี้ในการจ่ายดอกเบี้ยกู้สินเชื่อประเภทต่าง ๆ ในช่วงที่ได้รับผลกระทบจากการแพร่ระบาดของไวรัสโควิด-19 นั้น ช่วยลดโอกาสเกิดหนี้เสีย และการกันสำรองของกลุ่มธนาคาร ส่งผลให้หุ้นกลุ่มธนาคารเริ่มฟื้นตัว
อนึ่งวานนี้(26มี.ค.) นางธัญญนิตย์ นิยมการ ผู้ช่วยผู้ว่าการ สายกำกับสถาบันการเงิน 2 ของ ธปท. เปิดเผยว่า คณะกรรมการกำกับดูแลโครงการคลินิกแก้หนี้ ออกมาตรการช่วยเหลือลูกหนี้ 2 ส่วน ได้แก่ การผ่อนปรนให้สามารถเลื่อนงวดชำระ (ทั้งเงินต้นและดอกเบี้ย) ออกไปเป็นระยะเวลาสูงสุด 6 เดือน (เม.ย.-ก.ย.63) และการปรับลดดอกเบี้ยของโครงการลง 2% เป็นระยะเวลา 6 เดือน (เม.ย.-ก.ย.63) เพื่อลดภาระดอกเบี้ยจ่าย